**Tiszavasvári Város Önkormányzata**

**Képviselő-testületének**

**57/2024. (II. 15.) Kt. számú**

**határozata**

**Lajos Józsefné lakhatáshoz kapcsolódó rendszeres kiadások viseléséhez nyújtott települési támogatás elutasítása miatti fellebbezés elbírálásáról**

Tiszavasvári Város Önkormányzata Képviselő-testülete Tiszavasvári Város Polgármesterre átruházott hatáskörben hozott 2024. január 25. napján kelt, TPH/……2024. számú határozatával Lajos Józsefné (sz: ………...) Tiszavasvári, ……………… szám alatti lakos **lakhatáshoz kapcsolódó rendszeres kiadások viseléséhez nyújtott települési támogatás iránt benyújtott kérelme elutasítását**

***helyben hagyja***

Ezen határozat ellen fellebbezésnek helye nincs.

A szociális eljárás költség- és illetékmentes.

A határozat felülvizsgálatát jogszabálysértésre hivatkozással a Nyíregyházi Közigazgatási és Munkaügyi Bírósághoz címzett, de Tiszavasvári Város Önkormányzata Képviselő-testületéhez benyújtandó keresettel lehet élni a határozat közlésétől számított 30 napon belül. A közigazgatási határozat bírósági felülvizsgálata iránti eljárás illetéke 30.000 Ft.

**INDOKOLÁS**

Tiszavasvári Város Polgármestere a Képviselő-testület által polgármesterre átruházott hatáskörben hozott 2024. január 25. napján kelt, TPH/…../2024. számú határozatával Lajos Józsefné (sz: …………...) Tiszavasvári, ……………….. szám alatti lakos **lakhatáshoz kapcsolódó rendszeres kiadások viseléséhez nyújtott települési támogatás iránt benyújtott kérelme** – tekintettel a kérelmező magas jövedelmére – **elutasításra került.** Nevezett jogorvoslati határidőn belül **fellebbezést nyújtott be az elutasító határozat ellen.**

**Lajos Józsefné, Tiszavasvári, ………………. alatti lakos** 2024. január 12. napjánkérelmet nyújtott be lakhatáshoz kapcsolódó rendszeres kiadások viseléséhez nyújtott települési támogatás megállapítása iránt. Nevezett kérelmében előadta, hogy Lakásszövetkezethez fizetendő közös költség viseléséhez kérelmezi települési támogatás nyújtását egyedül élőként.

Kérelmező kérelméhez mellékelte az álláskeresési segélyre való jogosultságát megállapító határozatot is, melyben az ellátása napi …………….Ft bruttó összegben kerül megállapításra.

Az eljárás során megkeresésre került a Szabolcs-Szatmár-Bereg Vármegyei Kormányhivatal Tiszavasvári Járási Hivatala Foglalkoztatási Osztálya, mely hatósági bizonyítvánnyal igazolta, hogy a kérelmező 2023. december (kérelem benyújtása előtti) hónapra vonatkozó ellátása ………………. Ft volt.

**Kérelmező jövedelme meghaladja a** Tiszavasvári Város Önkormányzata Képviselő-testületének a szociális igazgatásról és szociális ellátásokról, valamint a személyes gondoskodást nyújtó ellátások igénybevételéről, a fizetendő térítési díjakról szóló 22/2021 (XII. 2.) számú **önkormányzati rendeletében** (továbbiakban: önkormányzati rendelet) **előírt jövedelemhatárt (jelenleg 85.500 Ft), így a kérelme 2024. január 25. napján kelt, TPH/…………………2024. számú határozatommal elutasításra került.**

Nevezett jogorvoslati határidőn belül **fellebbezést nyújtott be** az elutasító határozat ellen.

Fellebbezésében panaszos előadta, hogy az álláskeresési ellátást napokra kapja, így kéri egy átlag havi összeg figyelembe vételét az ellátás megállapításához. Kérelmező szeretné, ha több hónap átlagát vennénk figyelembe a támogatás elbírálásánál, mivel a napi ellátás függvényében a hónapok számának megfelelőn havi jövedelme a tavalyi évben ……………. Ft-………………. Ft között változott.

**A szociális igazgatásról és szociális ellátásokról szóló 1993. évi III. tv. (Továbbiakban Szt.) 10 § a következőkről rendelkezik:**

*„(2) A jogosultság megállapításakor*

*a) a havi rendszerességgel járó – nem vállalkozásból, illetve őstermelői tevékenységből (a továbbiakban együtt: vállalkozás) származó – jövedelem esetén a kérelem benyújtását megelőző hónap jövedelmét,*

*b) a nem havi rendszerességgel szerzett, illetve vállalkozásból származó jövedelem esetén a kérelem benyújtásának hónapját közvetlenül megelőző tizenkét hónap alatt szerzett jövedelem egyhavi átlagát*

*kell figyelembe venni, azzal, hogy a b) pont szerinti számításnál azon hónapoknál, amelyek adóbevallással már lezárt időszakra esnek, a jövedelmet a bevallott éves jövedelemnek e hónapokkal arányos összegében kell beszámítani.”*

**A szociális igazgatásról és szociális ellátásokról, valamint a személyes gondoskodást nyújtó ellátások igénybevételéről, a fizetendő térítési díjakról szóló 22/2021 (XII.2.) számú önkormányzati rendelet (továbbiakban: önkormányzati rendelet) a lakhatáshoz kapcsolódó rendszeres kiadások viseléséhez nyújtott települési támogatással kapcsolatosan a következőkről rendelkezik:**

***„9. §****(1) A lakhatáshoz kapcsolódó rendszeres kiadások viseléséhez települési támogatás nyújtható a szociálisan rászoruló háztartások részére a háztartás tagjai által lakott lakás fenntartásával kapcsolatos rendszeres kiadásaik viseléséhez. A Képviselő-testület a villanyáram-, víz- és gázfogyasztás, a távhő-szolgáltatás, csatornahasználat és szemétszállítás díjához, a lakbérhez vagy albérleti díjhoz, közös költséghez (továbbiakban együtt: közüzemi számla) települési támogatást nyújt annak a személynek, aki*

*a) minimum 3 – a kérelmező bejelentett lakcímével vagy tartózkodási helyével megegyező fogyasztási helyre vonatkozó - közüzemi számlával rendelkezik és a háztartásban az egy főre számított jövedelem nem haladja meg az öregségi nyugdíj mindenkori legkisebb összegének 250 %-át; egyedül élőnél az öregségi nyugdíj mindenkori legkisebb összegének 300 %-át”*

**Tiszavasvári Város Polgármestere a fellebbezésben előadottakra tekintettel sem kívánta döntését módosítani, s kérte az elsőfokú határozata jóváhagyását.**

**A polgármester elutasító határozata ellen fellebbezés elbírálására jogosult hatóság a képviselő-testület.**

**Az ügy felülvizsgálata során a rendelkezésre álló iratokat áttanulmányozta a Képviselő-testület zárt ülésén és megállapította, hogy Tiszavasvári Város Polgármestere jogosan járt el, amikor Lajos Józsefné lakhatáshoz kapcsolódó rendszeres kiadások viseléséhez nyújtott települési támogatás iránt benyújtott kérelmét elutasította. Tekintettel arra, hogy panaszos nettó jövedelme meghaladja az önkormányzati rendeletben meghatározott jövedelemhatárt és méltányosság gyakorlására nincs lehetőség, a rendelkező részben megfogalmazottak szerint döntött.**

Az általános közigazgatási rendtartásról szóló 2016. évi CL. törvény (továbbiakban: Ákr.) 116. § (2) bekezdésének a) pontja alapján: Fellebbezésnek van helye, ha a határozatot - a képviselő testület kivételével - helyi önkormányzat szerve hozta.

Az Ákr. 118. § (3) bekezdése értelmében, a fellebbezést a döntés közlésétől számított tizenöt napon belül az azt meghozó hatóságnál lehet előterjeszteni.

Az Ákr. 119. §  (3) bekezdése alapján, ha a hatóság a megtámadott döntést nem vonja vissza, illetve a fellebbezésnek megfelelően azt nem módosítja, javítja vagy egészíti ki, a fellebbezést a hatóság az ügy összes iratával, a fellebbezési határidő leteltét követően felterjeszti a - jogszabályban kijelölt - másodfokú hatósághoz.

Magyarország helyi önkormányzatairól szóló 2011. évi CLXXXIX. törvény (továbbiakban: Mötv.) 142/A. § (2) bekezdése értelmében: ha a képviselő-testület önkormányzati hatósági ügyben a hatáskörét átruházza, elbírálja a fellebbezést, valamint gyakorolja a másodfokú hatóság és - a (3) bekezdés szerinti kivétellel - a felügyeleti szerv feladat- és hatáskörét.

Az Ákr. 119. §  (4) - (6) bekezdése értelmében, a fellebbezést a másodfokú hatóság bírálja el, amely a fellebbezéssel megtámadott döntést és az azt megelőző eljárást megvizsgálja. A másodfokú hatóság eljárása során nincs kötve a fellebbezésben foglaltakhoz. A másodfokú hatóság a döntést helybenhagyja, a fellebbezésben hivatkozott érdeksérelem miatt, vagy jogszabálysértés esetén azt megváltoztatja vagy megsemmisíti. Ha a döntés meghozatalához nincs elég adat, vagy ha egyébként szükséges, a másodfokú hatóság tisztázza a tényállást és meghozza a döntést.

Az Ákr. 114. § (1) bekezdése alapján, az ügyfél - az önálló fellebbezéssel nem támadható végzések kivételével - a véglegessé vált döntés ellen közigazgatási pert indíthat. Fellebbezéssel támadható döntés esetén közigazgatási per akkor indítható, ha az arra jogosultak valamelyike fellebbezett és a fellebbezést elbírálták

A közigazgatási perrendtartásról szóló 2017. évi I. törvény (továbbiakban: Kp) 7. § (1) bekezdésének a) pontja alapján, elsőfokon ítélkezik a közigazgatási kollégiummal működő törvényszék.

Kp. 13. § [Illetékesség]

„(1) Ha más bíróság kizárólagos illetékessége megállapítva nincs, a perre az a bíróság illetékes, amelynek illetékességi területén

a) ingatlanhoz kapcsolódó jog vagy kötelezettség, illetve ingatlanra vonatkozó jogviszony esetében az ingatlan fekszik,

b) tevékenység bejelentése vagy engedélyezése esetében a tevékenység gyakorolásának helye, vagy tervezett helye található,

c) az a) és b) pontban meghatározottak kivételével, a több mint egy megyére kiterjedő illetékességgel eljáró közigazgatási szerv közigazgatási tevékenysége esetében a felperes lakóhelye, tartózkodási helye, székhelye található,

d) az a)–c) pontban meghatározottak kivételével a mulasztó közigazgatási szerv székhelye található,

e) az a)–d) pontban meghatározottak hiányában a per tárgyává tett közigazgatási cselekmény – többfokú eljárásban megvalósított cselekmény esetén az elsőfokú közigazgatási cselekmény – megvalósult.”

Kp. **39. §** *[A keresetlevél benyújtása]*

„(1)A keresetlevelet – ha törvény eltérően nem rendelkezik – a vitatott közigazgatási cselekmény közlésétől számított harminc napon belül kell a vitatott cselekményt megvalósító közigazgatási szervhez benyújtani. Ha a közigazgatási cselekményt nem kell közölni, a keresetlevelet – törvény eltérő rendelkezése hiányában – a cselekményről való tudomásszerzéstől számított harminc napon belül, de legkésőbb a cselekmény megvalósulásától számított egy éven belül kell benyújtani. Többfokú közigazgatási eljárásban hozott cselekmény esetén a keresetlevelet az elsőfokon eljárt közigazgatási szervnél kell benyújtani.”

Az illetékekről szóló 1990. évi XCIII. törvény 45/A. § (1) bekezdése értelmében, a közigazgatási jogvita elbírálása iránti közigazgatási per és egyéb közigazgatási bírósági eljárás illetéke 30 000 forint.

Tiszavasvári Város Polgármestere hatásköre a Tiszavasvári Város Önkormányzata Képviselő-testülete szervezeti és működési szabályzatáról szóló 6/2022.(II.25.) önkormányzati rendelete 2. melléklet 1. pontján alapul, mely értelmében a képviselő testület által a polgármesterre átruházott hatáskörben, a polgármester szociális rászorultság estén megállapítja a települési támogatásra való jogosultságot.

A Képviselő-testület hatásköre az Mötv. 142/A § (2) bekezdésén alapul, mely alapján ha a képviselő-testület önkormányzati hatósági ügyben a hatáskörét átruházza, elbírálja a fellebbezést, valamint gyakorolja a másodfokú hatóság feladat- és hatáskörét.

A Képviselő-testület illetékessége az Szt. 32/A. § (1) bekezdésén alapul, melynek értelmében a kérelmet az a szociális hatáskört gyakorló szerv bírálja el, amelynek illetékességi területén a kérelmező lakóhelye, vagy ha a kérelmező életvitelszerűen a bejelentett tartózkodási helyén lakik, a tartózkodási helye van.

Döntését a Képviselő-testület a fenti jogszabályok alapján hozta meg.

**Határidő:** azonnal Felelős: **Szőke Zoltán**

  **polgármester**

 **Szőke Zoltán Dr. Kórik Zsuzsanna**

 **polgármester jegyző**